
DIN ACEASTĂ SFÂNTĂ ȘI 

HAR, PACE, SĂNĂTATE ȘI ALESE BUCURII 
DUHOVNICEȘTI DE LA DUMNEZEU, 

IAR DE LA NOI PĂRINTEASCĂ ÎMBRĂȚIȘARE ȘI 
ARHIEREASCĂ BINECUVÂNTARE 


„Intru EI era viaţa şi viaţa era lumina oamenilor. 
Și lumina luminează în întuneric și întunericul 
nu a cuprins-o. (loan I, 4-5) 


lubiţii noştri fii duhovniceşti, 


Bucuria Sfintei Învieri este bucuria biruinţei vieţii 
asupra morţii, biruința luminii asupra întunericului. 
Învierea ne-a fost dăruită spre iertarea păcatelor şi 
împăcarea cu Dumnezeu, pentru dobândirea vieții celei 
veşnice. Acest adevăr este mărturisit cu tărie şi de Sfânta 
Biserică prin cântările: „Râu de viață ești, ce din Tatăl 

curgi, înțelepciune, iar în groapă apunând, viață 
dăruieşti "şi iarăşi: „,„Prăznuim omorârea morții, 
sfărâmarea iadului şi începătura altei vieţi, veşnice. '"” 

Viaţa este darul cel mai de preţ oferit omului de către 
Dumnezeu, din nesfârşită Sa iubire. De aceea, viaţa trebuie 
trăită cu bucurie şi cu recunoştinţă. Se cuvine să fie 
prețuită, conservată şi ocrotită, ca expresie desăvârșită a 
recunoştinței noastre faţă de Dumnezeu, Care ne-a adus 
„dintru neființă la ființă” nu doar pentru o existență 
limitată, ci pentru desăvârşirea noastră, spre a participa la 
slava veşnică a lui Hristos Cel Înviat, „la moștenirea 
sfinților întru lumină. "* 

Dar, prin căderea în păcat, prin voie liberă, omul s-a 
îndepărtat de Dumnezeu, Izvorul vieții şi s-a limitat la o 
viață pur pământească, biologică. Astfel, dacă viaţa lui 
Adam era o viaţă în Dumnezeu, deschisă spre nemurire, 
după cădere, viaţa sa devine o sfidare provizorie a morții. 
Omul căzut nu mai are viaţa ca un element constitutiv al 
lui, nu mai există datorită vieții care țâşneşte în mod natural 
din el, ci el există întrucât amână moartea, cel din urmă 
efect al căderii sale. În urma păcatului, viața dăruită de 
Dumnezeu devine supravieţuire, devine o luptă cu moartea. 
Îngăduind ca omul să îmbrace viața biologică, rod al 

păcatului, Dumnezeul iubirii întoarce moartea împotriva 
acestei vieți şi, astfel, prin moarte este omorât nu omul, ci 
stricăciunea care îl învăluie, pentru „ca răul să nu devină 
nemuritor”, după cum se exprimă Sfântul Grigorie 
Teologul. Prin moartea biologică şi întreruperea păcatului, 
sufletul merge acolo de unde ființă şi-a luat, până la 
obşteasca înviere, iar trupul se desface în cele dintru care 
a fost alcătuit. Aceasta devine astfel lege pentru toți 
oamenii şi de aceea putem zice precum poetul: „Căci foți 
se nasc spre a muri/ Și mor spre a se naşte." 

În acest fel, planul cel din veşnicie al lui Dumnezeu 
referitor la dobândirea vieţii şi a fericirii celei veşnice ale 
omului rămâne statornic şi îi aflăm împlinirea în Învierea 
Domnului. Pentru izbăvirea vieţii omenești din moartea 
păcatului, Dumnezeu a deschis întreaga vistierie a 
dragostei Sale şi a trimis pe Fiul Său în lume; că pentru 
aceasta a pătimit, a fost răstignit, a murit şi din mormânt a 
înviat Domnul Hristos, pentru ca lumea „viață să aibă, și 
din belşug să aibă. '” 

E] este Cel care ne-a izbăvit de frica şi osânda morții 
şi ne-a dat încredere în dobândirea vieții veşnice. Prin 
Sfânta Sa Înviere a strălucit răsăritul vieții celei noi şi 
lumina cea neînserată care ne povăţuieşte şi ne arată calea 
din viața aceasta trecătoare spre cea viitoare şi veşnică. 





+ Mihai Eminescu, Luceafărul- Poezie şi proză, Editura lon Creangă, Bucureşti, 1980, 
p.98; 
* loan X, 10; 


Căci Hristos „S-a dat (pe Sine) pentru păcatele noastre și 
a inviat pentru indreptarea noastră", a înviat pentru ca 
noi „să avem Mijlocitor către Tatăl ... jertfă de ispășire 
pentru păcatele noastre”, a înviat pentru a ne asigura de 
propria noastră înviere, căci înviind Hristos S-a făcut 
„începătură (a învierii) celor adormiţi. ”* Astăzi, Domnul 
Cel Înviat ne cheamă la nemurire şi viață veşnică: „Eu sunt 
învierea şi viața; cel ce crede în Mine, chiar dacă va muri, 
va trăi. Și oricine trăieşte şi crede în Mine nu va muri în 
veac. '* 

Viaţa este o continuă frământare, o împărtăşire şi O 
participare la măreţia creaţiei, iar adevăratul rost al acestei 
vieţi este dobândirea Duhului Sfânt, a vieții celei 
nepieritoare. Plăsmuit după chipul lui Dumnezeu, fiecare 
om are în constituţia sa bogăția de daruri necesară pentru 
a-şi crea o lume spirituală, în sensul în care activează în ea 
funcţiile sale superioare, rațiunea, voința liberă și 
sentimentele. Însă oricât de bogată sau dezvoltată ar fi 
această lume interioară, dacă în mijlocul ei nu este sădit 
Hristos Cel Înviat, ea nu există sau nu se poate numi 
spirituală. Aceasta, deoarece viața spirituală nu este o suită 
de talente artistice, deducţii filosofice sau o serie de legi şi 
dispoziţii morale care funcționează autonom, ci ea este 





* Romani IV, 25; 

71 loan II, 1-2; 

comuniune ŞI împărtăşire, prin iubire, cu Dumnezeu. 
Invierea Domnului este accesul, posibilitatea și începutul 
vieţii duhovniceşti adevărate. Hristos Cel Înviat, Cel ce a 
biruit moartea şi S-a arătat pe Sine veşnic viu, este Viața 
cea adevărată şi măsura vieţii. Acolo unde nu este EI, viaţa 
se transformă în moarte, pentru că EI este singurul care 
poate face ca viaţa să fie existență spre veșnicie. 

Prin Învierea Domnului s-a pus temelie zidirii 
veşnice a credinței creştine, ea este „piatra din capul 
unghiului” a edificiului duhovnicesc al Sfintei noastre 
Biserici. Creștinismul începe şi se sfârșește cu taina lui 
Hristos, cu Domnul Răstignit şi Înviat, aşa cum a fost vestit 
de Sfinţii Apostoli „potrivit Scripturilor . Întreaga 
revelaţie divină făcută de-a lungul vremii, „în multe 
rânduri şi în multe chipuri ” prin prooroci, îşi are împlinirea 
și desăvârşirea prin minunea Sfintei Învieri, iar cele patru 
Sfinte Evanghelii ar putea fi rezumate în mod suficient prin 
cuvintele: „Hristos a Inviat!” Credinţa şi începutul 
urcuşului nostru duhovnicesc îşi au izvorul în această 
minune şi chiar şi ucenicii Domnului încep să înțeleagă 
adevărul revelat abia după Înviere. Femeile mironosiţe 
venite  dis-de-dimineață la mormânt, la vederea 
mormântului gol şi al celor doi îngeri care le-au spus că 
lisus a înviat, „și-au adus aminte de cuvintele Lui”, alt 
fel spus, uitaseră. De aceeaşi înviere a memoriei au parte şi 





1 Luca XXIV, 8; 


Apostolii căci şi ei „și-au adus aminte ... și au crezut 
Scripturii şi cuvântului pe care îl spusese lisus”. lar când 
Loma se îndoiește și vrea să pună mâna în locul cuielor și 
în coasta rănită, Hristos nu îl părăseşte, nu îi închide ușa, ci 
îi mai acordă o săptămână, îl aşteaptă cu dragoste. Acestei 
răbdări pline de iubire Toma îi răspunde cu o invocație 
simplă, dar plină de credinţă: „Domnul meu și Dumnezeul 
meu!”!? În Sfânta Evanghelie după loan citim că după 
momentul patimilor, Apostolii s-au întors la pescuit de 
parcă nimic nu se petrecuse. lisus apare în zori, dar este 
recunoscut numai după ce îi îndrumă și pescuiesc, în chip 
minunat, belșug de pește. Doar atunci ucenicul iubit în 
spune lui Petru: „Domnul este!" Dar înainte ca Petru să | 
se poată adresa iarăși lui lisus ca „Domn ” este încercat de 
Hristos care îl întreabă de trei ori: „Simone, fiul lui Iona, 
Mă iubeşti?” Întreita lepădare de Hristos a Apostolului 
Petru, iertată de Hristos pentru întreita mărturisire de iubire 
a lui Petru prin cuvintele „Doamne, Iu știi toate. lu știi că 
te iubesc”, rămâne o pildă de renaştere a omului prin 
harul iubirii, renaștere posibilă numai prin Întruparea, 
Jertfa şi Învierea Fiului lui Dumnezeu. 

Dar noi, creștinii de astăzi, putem aduce mărturie 
asemenea Sfântului Apostol Toma? Putem noi să afirmăm 





I! Ioan II, 22; 

cu toată ființa noastră în glas cu Sfântul Apostol Petru „Da, 
Doamne, Ie iubim"? Şi să facem aceasta nu doar cu buzele 
pentru că aşa am moştenit sau aşa am învăţat, ci cu tot 
cugetul și din toată inima şi să şi arătăm prin fapte astfel de 
cuvinte? Să luăm aminte la cele citite în Sfânta Evanghehe 
din această noapte plină de lumină: „În lume era şi lumea 
prin El s-a făcut, dar lumea nu L-a cunoscut. Întru ale Sale 
a venit, dar ai Săi nu L-au primit. Și celor câți L-au primit, 
care cred în numele Lui, le-a dat putere ca să se facă fii ai 
lui Dumnezeu "15. Aşa era în vremea de atunci, aşa este și 
în vremurile noastre: nu toți Îl primesc pe Hristos Domnul 
Cel ce pentru noi a pătimit, a murit şi a Înviat. 

Pentru unii dintre creştini El rămâne fie un 
Dumnezeu suveran şi îndepărtat, fie dimpotrivă prea 
cunoscut, prea obişnuit sau prea învechit. ȘI într-adevăr, 
Jertfa Mântuitorului şi Sfânta Sa Înviere ca adevăruri 
istorice petrecute în timp, pot părea îndepărtate, învechite 
sau, mai trist, străine, atunci când nu sunt înţelese. Pentru 
astfel de creştini mormântul gol rămâne o taină, însă pentru 
cei ce cred, el este semnul biruinței asupra morții şi un 
semn de răscruce pe calea ce duce spre viaţa veşnică. El 
este dovada că viața omului, ca dar sacru al lui Dumnezeu, 
nu este sortită morţii. Pentru a înțelege Învierea 
Mântuitorului şi a învia împreună cu EI, creştinul trebuie 
mai întâi să-l înţeleagă Sfânta Sa învăţătură şi să încerce 


15 Joan I, 10-12; 


din toate puterile să trăiască viaţa lui Hristos ca și cum ar fi 
propria sa viaţă, să aspire către cele cerești asemenea 
Sfântului Apostol Pavel: „Ca să-L cunosc pe EI şi puterea 
invierii Lui şi Să fiu primit părtaş la patimile Lui, 
făcându-mă asemenea cu EI în moartea Lui, ca doar să pot 
ajunge la învierea cea din morţi ""?. 

Sfântul Apostol şi Evanghelist Matei ne istorisește 
că, după Înviere, îngerul le spune ucenicilor lui Hristos: 
„Iată va merge înaintea voastră în Galileea; acolo Îl veţi 
vedea ”!/. Galileea a fost pentru Sfinţii Apostoli locul 
copilăriei lor, locul zilelor fără griji şi patria unde L-au 
cunoscut prima oară pe Hristos, locul unde a început viața 
lor. Pentru a cunoaşte şi a înțelege lucrarea mântuitoare a 
lui Hristos Cel Înviat şi noi ar trebui să ne întoarcem, din 
când în când, în ,„, Galileea sufletului nostru ”, la momentele 
frumoase şi luminoase ale vieţii noastre, să ne regăsim în 
noi înşine şi să descoperim resorturile şi puterea de a 
renaşte, de a crede cu toată tăria în Dumnezeu şi de a ne 
preda în mâinile Sale ca în braţele unui Tată iubitor. 
"Întoarcerea în Galileea” mai poate avea şi semnificația 
de stare de pruncie, de nevinovăție. Însuşi Mântuitorul ne 
învaţă zicând: „De nu vă veți intoarce și nu veți fi precum 
pruncii, nu veţi intra în Împărăția cerurilor.” Ce ne 
lipseşte însă nouă adulţilor şi este propriu copiilor? În 





16 Filipeni III, 10-11; 
17 Matei XX VIII, 7; 
18 Matei XVIII, 3; 


primul rând, ar fi capacitatea de a ne bucura, de a fi întregi 
atât în bucurie, cât şi în suferință, de a avea încredere, de a 
ne oferi pe noi înşine, de a iubi. Ne lămurește aici şi Sfântul 
Apostol Pavel când zice: „Fraților, nu fiţi copii la minte. 
Fiţi copii când este vorba de răutate”"”. Hristos Domnul 
iubeşte  pruncia, învăţătoarea  smereniei,  dreptarul 
nevinovăţiei, chipul blândeţii. La această stare de liniște 
sufletească a prunciei creştine trebuie să ajungem pentru a 
primi, pentru a înțelege şi pentru a ne bucura cu adevărat 
de taina Sfintei Învieri. 


lubiţi fii ai Invierii Domnului, 


Izvor pururea viu, Mântuitorul lisus Hristos adapă 
viața credincioşilor și o întăreşte în fiecare zi şi în fiecare 
ceas al e1. Creați de Dumnezeu ca desăvârşită expresie a 
iubirii Sale divine, noi suntem chemaţi să fim în 
comuniune veșnică cu El. Asemenea Sfinților care au fost 
înaintea noastră, martiri sau mărturisitori care „au luptat 
lupta cea bună ” şi au ieşit biruitori, şi noi putem ajunge la 
acea stare fericită numai dacă, luând crucea lui Hristos, 
pornim într-un pelerinaj interior care duce, prin pocăință 
continuă şi prin înaintare în virtuţi, de la moarte la viață. 
Vorbind despre acest urcuş duhovnicesc al omului spre 
îndumnezeire, Sfântul Maxim Mărturisitorul ne învaţă 
astfel: „Mormântul Domnului este sau lumea aceasta, sau 


19 ] Corinteni XIV, 20; 


inima fiecăruia dintre credincioși;  giulgiurile Sunt 
rațiunile lucrurilor. împreună cu modalitățile virtuților; 
iar ştergarul, cunoştinţa simplă şi nefelurită a celor 
inteligibile, împreună cu teologia, câtă ne este cu putință. 
Prin acestea ni se face cunoscut mai întâi Cuvântul, căci 
fără de acestea înțelegerea Lui, cea mai presus de acestea, 
ne rămâne necuprinsă. Cei ce înmormântează cu cinste pe 
Domnul Îl vor vedea şi înviind cu Slava. Dar nu poate i 
văzut de nimeni din cei care nu sunt dintre aceștia. Al 
Acest progres nu se poate face decât prin curățirea de 
patimi şi prin cunoaşterea în duh a raţiunilor lumii. 
Acestea sunt primele două trepte care o anticipează şi pe 
a treia - unirea cu Dumnezeu şi contemplarea, în lumina 
Lui, a raţiunilor lucrurilor. „Cei ce înmormântează Cu 
cinste pe Domnul” sunt credincioşii care, deşi nu au 
evidența celor crezute, ştiu, prin credință, că Hristos se 
află în adâncul inimii lor, iar apoi, prin despătimire, ajung 
să Îl şi vadă înviind din adâncul lor. Prin virtuți €e1 se 
omoară pe ei înşişi, adică pe omul vechi din ei, pentru a 
învia împreună cu Hristos. 

Jertfa şi Învierea Mântuitorului Hristos oferă, 
aşadar, tuturor oamenilor posibilitatea de a fi în relaţie cu 
Dumnezeu. Roadele Sfintei Învieri sunt accesibile 
întregului neam omenesc, însă ele trebuie actualizate de 
către fiecare om în parte, prin credinţă şi prin strădanie 
personală. 





20 Sfântul Maxim Mărturisitorul, „Capete gnostice”, în Filocalia, vol. 2, Editura 
IBMO, Bucureşti, 2017, p. 179; 

Acest adevăr ni-l întăreşte şi Sfântul loan Gură de 
Aur când, vorbind despre sărbătoarea Sfintelor Paști, ne 
explică atât de limpede: „La această sărbătoare roată 
nepotriveala dintre oameni e alungată. O singură masă și 
pentru bogat şi pentru sărac, şi pentru rob și pentru 
slobod. Eşti bogat? N-ai mai mult decât cel sărac. Eşti 
sărac? N-ai mai puţin decăt bogatul şi nici nu se 
împuţinează ospățul cel duhovnicesc din pricina sărăciei 
tale. Harul este dumnezeiesc şi nu caută la faţă. Dar 
pentru ce spun eu că aceeași masă stă şi înaintea 
bogatului şi înaintea săracului? Aceeași masă stă şi 
înaintea celui cu coroana pe cap, cu haină de porjiră, a 
celui ce a primit stăpânire peste lume, şi inaintea 
săracului, care stă şi cere pomană. 

Așa sunt darurile cele duhovnicești. Nu se ai 
impărtășirea după rang, ci după voinţă şi gând." 

Înţelegem că ne vom bucura de harul Sfintei Învieri 
în măsura în care ne vom arăta vrednici de acesta, 
credincioşi lucrători în via Domnului prin virtuți şi prin 
fapte bune. Nu putem da uitării că Hristos Cel Înviat a 
aşezat în fruntea virtuților creştineşti iubirea faţă de 
Dumnezeu şi față de semeni, iar una dintre evidențele 
acestei iubiri este milostenia. Cel mai adesea înţelegem 
prin aceasta dăruirea de bunuri matenale. Dar un alt 
Părinte al Sfintei Biserici ne povăţuieşte zicând: „Fapta 
ce nu reclamă de la noi nici o jertfă, nici argint, nici 


2! Sfântul loan Gură de Aur, Predici la Sărbători împărătești şi cuvântări de laudă la 
sfinți, Editura IBMBOR, Bucureşti, 2006, p. 152; 
11 


muncă este aceea pe care sufletul o implinește prin 
iertarea pe care o dă celor care ne-au greșit. Pomana 
aceasta o iei din vistieria inimii tale; se întâmplă între tine 
şi Dumnezeu; nu ţi se spune: adu-ți punga ta, deschide-ţi 
cufărul, trage zăvoarele hambarului tău ... Săvărșeşti o 
faptă de milostenie, fără cheltuială, fără muncă, doar prin 
bunătate, doar prin hotărârea de a ierta. Dacă v-am 
spune: dați săracilor din bunătăţile voastre, am părea 
exigenți. Măcar acum trebuie să ne găsiți ușori şi 
maleabili când vă vom spune: iată o cheltuială care nu vă 
va sărăci - iertați și vi se va ierta. "2 

Mult folos sufletesc vom dobândi dacă vom pune și 
în faptă aceste îndemnuri, conștienți fiind de adevărul 
mărturisit de Sfânta Scriptură: „căci ce va semăna omul, 
aceea va şi secera. > 


lubiţi fii sufletești, 


Pentru a continua în lume lucrarea Sa mântuitoare, 
Domnul nostru lisus Hristos a întemeiat pe pământ Sfânta 
Biserică, acest aşezământ dumnezeiesc „câștigat cu însuși 
sângele Său”, precum grăieşte Sfântul Apostol Pavel 
către comunitatea creştină din Efes. Păstrătoare a 
adevărului de credință mântuitor, Biserica Ortodoxă este 
o Biserică a Învierii, deoarece Hristos Cel Inviat este 





2 Fericitul Augustin, Predici la Înviere, Editura Bunavestire, Bacău, 2010, p. 119; 
2 Galateni VI, 7; 
2 Fapte XX, 28. 

prezent, prin Duhul Sfânt, în viaţa ei prin Sfintele Taine 
împărtășindu-Se, acelaşi și întreg, credincioșilor spre 
viaţă. 

Prin Taina Botezului, care este moarte și înviere în 
Hristos prin Duhul Sfânt, cel botezat este renăscut și 
devine fiu al lui Dumnezeu, după har și moștenitor al 
Împărăției cerurilor. 

Taina Mirungerii este umplere de harul Duhului 
Sfânt şi revărsare de miresme ale Învierii peste cel botezat. 
Duhul Sfânt - Duhul Învierii împarte darurile Sale ca într-o 
Cincizecime personală în care creştinul dobândeşte 
pecetea unică a îndumnezeirii. 

Sfânta Înviere este prezentă în chip desăvârşit în 
Taina Sfintei Euharistii, în care Trupul înviat al Domnului 
este dăruit credincioşilor. Pâinea şi vinul euharistic devin 
Trupul şi Sângele Domnului Hristos. Aşadar, creştinul 
primește în sine Trupul Celui care a murit şi a Înviat pentru 
noi, unindu-Se cu no. 

Taina Pocăinţei, numită și „mica înviere” este o 
moarte şi înviere duhovnicească, deoarece ea presupune 
atât suferinţa pentru propriile păcate, dar şi fiorul profetic 
al raiului. 

Taina Preoţiei se arată şi ea ca o Înviere prin har, căci 
Hristos Cel Înviat lucrează prin mâinile preotului în 
săvârşirea Sfintelor Taine. 

În Taina Maslului, Biserica transfigurează sensul 
bolii ca jertfă şi mulțumire, iar vindecarea este trăită ca o 
prefigurare a ridicării definitive din moarte. 

Taina Cununiei este unirea a doi tineri, bărbat și 
femeie, prin care aceştia primesc binecuvântarea lui 
Dumnezeu pentru întemeierea une! familii ŞI pentru 
naşterea de prunci. Uniţi într-un singur trup, ei dăruiesc 
lumii iubire din iubirea lor şi viaţă din viața lor. 

însă, nu numai prin intermediul Sfintelor Taine ne 
bucurăm de harul Învierii. Fiecare biruință asupra unui 
păcat şi fiecare faptă de iubire este un început al învierii 
noastre, al vieţii noastre spre Împărăția lui Dumnezeu. 
Mărturisirea Celui Înviat este un semn al credinței și al 
participării la înviere şi la viață, pentru care ne ȘI 
întâmpinăm şi ne salutăm în aceste sfinte zile de Paşti, 
rostind cu bucurie, unii către alţii: Hristos a înviat! 

Împărtăşindu-vă aceste gânduri, vă îmbrățişăm 
părinteşte pe toţi şi Ne rugăm ca Domnul Hristos Cel 
Înviat să vă trimită milele Sale cele bogate şi neîmpuţinate 
și dar de zile îndelungate, cu sănătate deplină, cu bucurie 
ŞI cu pace. 

Vă adresăm, din inimă, vestirea cea de biruință 
purtătoare şi de viaţă dătătoare: HRISTOS A ÎNVIAT! 


Al vostru de tot binele doritor şi către Domnul Cel Înviat 
pururea rugător, 


+ GALACTION 
EPISCOPUL ALEXANDRIEI ȘI TELEORMANULUI 





= 
Dată în reşedinţa Noastră episcopală din Alexandria 


la Praznicul Învierii Domnului nostru lisus Hristos, 
în anul mântuirii 2021. 











